Luis Enrikez Lakarrakoa

Luis Enrikez Lakarrakoa (1429 – 1499) Nafarroako Erresumako noble bat izan zen. Eriete eta Ipasateko III., Ablitasko V. eta Vierlasko IV. jauna izan zen.

Biografia 
1429an jaio zen, aita Beltran II.a Enrikez Nafarroako mariskala izanik. Aitaren partez Henrike I.a Nafarroakoa arbasoa izan zuen.

1443an aita hil zenean familiaren tituluak jarauntsi zituen. 1470ean, Joan III.a Enrikez Lakarrakoa bere anaia oinordekorik gabe hil zenez, Erieteko jauna bilakatu zen. Handik gutxira, Ipasateko herri hustuekin batu zuen.

1474ko abuztuaren 4an Tafallan, orduan printzesa zen Leonorren aurrean, agaramontarren buruzagien bileran parte hartu zuen. Martin IV.a Enrikez Lakarrakoa bere anaia txikia ere bertan zegoen.

Ezkontza eta seme-alabak 
1474an Joana Nafarroa eta Lakarrakoa bere iloba ezkondu zuen. Bost seme-alabak izan zituzten:
 Joan (1476-1521), oinordekoa eta seme-alabarik gabe hil zena.
 Antonio (1478-1562), Nafarroako mariskala.
 Maria (ca. 1480-?)
 Petri (ca. 1486-?), erresuma berreskuratzeko 1516ko saiakeran Izaban atxilotua.
 Ladrona (ca. 1495-?), Petri Nafarroakoa ezkondu zuena.

Erreferentziak

Kanpo estekak 

Nafarroako Erresumako noblezia
Nafarroa Garaiko militarrak
Xanpaina leinua